Document ID: 31997R1311

ΚΑΝΟΝΙΣΜΟΣ (ΕΚ) αριθ. 1311/97 ΤΗΣ ΕΠΙΤΡΟΠΗΣ της 8ης Ιουλίου 1997 για τρίτη τροποποίηση του κανονισμού (ΕΚ) αριθ. 2177/96 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 του Συμβουλίου για την περίοδο εμπορίας 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 38 παράγραφος 5,
Εκτιμώντας:
ότι οι διοικητικές αρχές σε ορισμένες αμπελουργικές περιοχές συνάντησαν ανυπέρβλητες δυσκολίες για να τηρήσουν τις προθεσμίες που ελήφθησαν υπόψη για να εγκριθούν οι συμβάσεις και οι δηλώσεις αποστάξεως που αναγράφονται στον κανονισμό (ΕΚ) αριθ. 2177/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 814/97 (4) 7 ότι για το λόγο αυτό πρέπει να μεταφερθούν η ημερομηνία εγκρίσεως των συμβάσεων και εκείνη που αφορά την ανακοίνωση στην Επιτροπή των ποσοτήτων οίνων με σύμβαση έως τις 5 Ιουνίου 1997 και έως τις 15 Ιουνίου 1997 αντιστοίχως 7
ότι οι μονάδες αποστάξεως ορισμένων αμπελουργικών περιοχών συναντούν ανυπέρβλητες δυσκολίες για να τηρήσουν τις προθεσμίες που προβλέπονται από το άρθρο 2 παράγραφος 2 του κανονισμού (ΕΚ) αριθ. 2177/96 για την παράδοση των οίνων 7 ότι πρέπει για το λόγο αυτό να μεταφερθεί η προθεσμία παράδοσης των οίνων έως τις 31 Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2177/96 τροποποιείται ως εξής:
1. Στο άρθρο 1β παράγραφος 3 η ημερομηνία «16 Μαΐου 1997» αντικαθίσταται από την ημερομηνία «5 Ιουνίου 1997» και η ημερομηνία «23 Μαΐου 1997» αντικαθίσταται από την ημερομηνία «15 Ιουνίου 1997».
2. Στο άρθρο 2 παράγραφος 2, η ημερομηνία «15 Ιουνίου 1997» αντικαθίσταται από την ημερομηνία «31 Ιουλίου 1997».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1997.

Labels: 7
3
17